สวัสดีค่ะ ขอสอยถามหน่อยค้ะ พอดีมีอะไรกับเเฟนครั้งเเรกค่ะเมื่อวันที่1 ม.ค ปจด มาเมื่อวันที่8 ม.ค ไม่ได้สัยถุงยางค้ะ เเต่หลั่งนอก ท้องไหมค้ะ
สวัสดีค่ะ หากประจำเดือนที่มาในวันที่ 8 ม.ค. เป็นประจำเดือนที่มาในช่วงวันเวลาที่ควรมา และมามีปริมาณเป็นปกติเหมือนที่เคยมา เลือดที่ออกในวันที่ 8 ม.ค.ดังกล่าว ก็น่าจะเป็นประจำเดือน ซึ่งก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 1 ม.ค. ค่ะการใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยมีโอกาสที่จะตั้งครรภ์ได้ตั้งแต่ 4%-22% ค่ะ และการไม่ใส่ถุงยางอนามัยอาจเสี่ยงต่อการติดเชื้อโรคติดต่อทางเพศสัมพันธ์ต่างๆ ได้ ดังนั้นหากมีเพศสัมพันธ์บ่อยครั้ง และยังไม่พร้อมที่จะตั้งครรภ์ ควรเลือกวิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น ควบคู่ไปกับการใช้ถุงยางอนามัยเพื่อป้องกันโรคติดต่อทางเพศสัมพันธ์ค่ะ